L 98/6
EL
Επίσημη Εφημερίδα της Ευρωπαϊκής Ένωσης
11.4.2023
ΑΠΟΦΑΣΕΙΣ ΑΠΟΦΑΣΗ (ΚΕΠΠΑ) 2023/743 ΤΗΣ ΕΠΙΤΡΟΠΗΣ ΠΟΛΙΤΙΚΗΣ ΚΑΙ ΑΣΦΑΛΕΙΑΣ της 4ης Απριλίου 2023 σχετικά με τον διορισμό του Διοικητή Δυνάμεων της ΕΕ για τη στρατιωτική επιχείρηση της Ευρωπαϊκής Ένωσης στη Μεσόγειο (EUNAVFOR MED IRINI) και για την κατάργηση της απόφασης (ΚΕΠΠΑ) 2022/1681 (EUNAVFOR MED IRINI/1/2023)
Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38, Έχοντας υπόψη την απόφαση (ΚΕΠΠΑ) 2020/472 του Συμβουλίου, της 31ης Μαρτίου 2020, για στρατιωτική επιχείρηση της Ευρωπαϊκής Ένωσης στη Μεσόγειο (EUNAVFOR MED IRINI) (1), και ιδίως το άρθρο 8 παράγραφος 2, Εκτιμώντας τα ακόλουθα: (1)
Στις 31 Μαρτίου 2020, το Συμβούλιο εξέδωσε την απόφαση (ΚΕΠΠΑ) 2020/472, η οποία συγκρότησε και δρομολόγησε στρατιωτική επιχείρηση της Ευρωπαϊκής Ένωσης στη Μεσόγειο (EUNAVFOR MED IRINI).
(2)
Δυνάμει της απόφασης (ΚΕΠΠΑ) 2020/472, το Συμβούλιο εξουσιοδότησε την Επιτροπή Πολιτικής και Ασφάλειας (ΕΠΑ) να λαμβάνει αποφάσεις για τον διορισμό του Διοικητή Δυνάμεων της ΕΕ για τη EUNAVFOR MED IRINI.
(3)
Στις 27 Σεπτεμβρίου 2022, η ΕΠΑ εξέδωσε την απόφαση (ΚΕΠΠΑ) 2022/1681 (2) για τον διορισμό του υποναυάρχου Στυλιανού ΔΗΜΟΠΟΥΛΟΥ ως Διοικητή Δυνάμεων της ΕΕ για τη EUNAVFOR MED IRINI από 1ης Οκτωβρίου 2022.
(4)
Στις 24 Φεβρουαρίου 2023, οι ιταλικές στρατιωτικές αρχές εισηγήθηκαν τον διορισμό του υποναυάρχου Valentino RINALDI ως διαδόχου του υποναυάρχου Στυλιανού ΔΗΜΟΠΟΥΛΟΥ στη θέση του Διοικητή Δυνάμεων της ΕΕ για την EUNAVFOR MED IRINI από 1ης Απριλίου 2023.
Ο διοικητής επιχείρησης της ΕΕ υποστήριξε τον εν λόγω διορισμό.
(5)
Στις 3 Μαρτίου 2023, η στρατιωτική επιτροπή της ΕΕ υποστήριξε τη σύσταση των ιταλικών στρατιωτικών αρχών.
(6)
Θα πρέπει να ληφθεί απόφαση για τον διορισμό του υποναυάρχου Valentino RINALDI.
(7)
Η απόφαση (ΚΕΠΠΑ) 2022/1681 θα πρέπει να καταργηθεί,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1 Ο υποναύαρχος Valentino RINALDI διορίζεται Διοικητής Δυνάμεων της ΕΕ για τη στρατιωτική επιχείρηση της Ευρωπαϊκής Ένωσης στη Μεσόγειο (EUNAVFOR MED IRINI).
Άρθρο 2 Η απόφαση (ΚΕΠΠΑ) 2022/1681 (EUNAVFOR MED IRINI/4/2022) καταργείται.
(1) ΕΕ L 101 της 1.4.2020, σ. 4. (2) Απόφαση (ΚΕΠΠΑ) 2022/1681 της Επιτροπής Πολιτικής και Ασφάλειας, της 27ης Σεπτεμβρίου 2022, σχετικά με τον διορισμό του Διοικητή Δυνάμεων της ΕΕ για τη στρατιωτική επιχείρηση της Ευρωπαϊκής Ένωσης στη Μεσόγειο (EUNAVFOR MED IRINI) και για την κατάργηση της απόφασης (ΚΕΠΠΑ) 2022/513 (EUNAVFOR MED IRINI/4/2022) (ΕΕ L 252 της 30.9.2022, σ.
74).